နှုတ်ခွန်းဆက်သပါတယ် အရှင်မင်းကြီး
ဘာလို့များ ဒီအချိန်ကြီး ကြွရောက်လာရတာပါလဲ
ငါက မင်းမောင်တော်လေ
မင်းနဲ့လက်ထပ်ထားတာ
ယောက်ျားက သူ့မိန်းမကို သူကြိုက်တဲ့အချိန် တွေ့လို့ရတာပဲဟာ
မှန်လှပါ မင်းကြီး
ငါ ဒီည ဒီမှာ ကျိန်းစက်မယ်
ဝတ်လဲတော် ကူလဲပေး
ဘာလို့ တုန်ယင်နေတာလဲ
မင်းက ငါ့မိဖုရားလေ
မင်းချစ်မြတ်နိုးမှုကို ရဖို့..
အခွင့်ရှိပါတယ်
ရှိတယ်မဟုတ်လား
ရှိပါတယ် မင်းကြီး
မင်း ခန်ဘာဘာကို ချစ်နေတုန်းလား
သူ မင်းကို အရူးအမူးချစ်ခဲ့တာနော်
မင်း မဖြေဘူးလား
တချို့မေးခွန်းတွေက ဖြေဖို့မလိုပါဘူး မင်းကြီး
ဒါပေမဲ့ ခင်ပွန်းသည်က မေးရင်တော့
ဇနီးသည်က ဖြေကိုဖြေရမှာ
အရှင်က ကျွန်မခင်ပွန်းသည်ဆိုတိုင်း
ဖြေဖို့ အခွင့်မရှိပေမယ့်..
ဖြေပေးပါ့မယ်
ဒါဆိုလည်း မင်း ငါနဲ့ထိမ်းမြားဖို့ ဘာလို့ သဘောတူခဲ့သေးလဲ
ငါလက်ထပ်တာ ရာဟင်နဲ့မင်း ဘေးကင်းဖို့
မင်းတို့ကို ကာကွယ်ပေးမလို့
ဒါပေမဲ့ ငါ မင်းအခန်းထဲ တစ်ခါမှ မဝင်ခဲ့ဘူး
မင်းက ငါ့ကွယ်လွန်သွားပြီဖြစ်တဲ့ မင်းဆရာခန်ဘာဘာရဲ့ဇနီး ဖြစ်နေလို့ပဲ
အခုတော့ မင်းက ငါခေါ်လိုက်တာနဲ့ မငြင်းဘဲ ရောက်လာတယ်
ဘာလို့လဲ
မင်းကြီးက ကျွန်မခင်ပွန်းသည် ဖြစ်နေပြီလေ
မင်းကြီးဆန္ဒ​ဖြည့်​ပေးဖို့က ကျွန်မတာဝန်ပါ
ဒါပေမဲ့ မင်းအတွက် ဘယ်ဟာပိုအရေးကြီးလဲ
လက်ရှိခင်ပွန်းသည်အပေါ် တာဝန်ကျေဖို့လား
မင်းခင်ပွန်းဟောင်းနဲ့ အမှတ်တရတွေကို မပျောက်မပျက်အောင် ထားဖို့လား
သူ့အချစ်တွေရောလေ
မင်းကြီးဆိုလိုတာ နားမလည်ပါဘူး
ဘာပဲဖြစ်ဖြစ်ပါ
ဒါ မင်းအတွက် ယူလာတာ
ဘာများပါလိမ့် ဘုရား
ကမ္ဘာပေါ်မှာအကောင်းဆုံး ကုံကုမံပဲ
ကဘူးလ်ကနေ သယ်လာတာ
မြည်းကြည့်လေ
ဘယ်ငြင်းဆန်ရဲပါ့မလဲ မင်းကြီး
မသောက်နဲ့တော့
မင်းလက်ချက်မဟုတ်ဘူး
ကျွန်တော် တရားခံအစစ်ကို သိနေတယ်လို့ ခံစားရတယ်
စောစောကတည်းကသိရင်လည်း ပြောပါတော့လား
သံသယဝင်နေတဲ့လူပါ
ဘယ်သူ့ကို ဝင်တာလဲ
အမေ့ကို
ဒီလျှို့ဝှက်ကြံစည်မှုကြီးကို အောင်မြင်အောင် စွမ်းဆောင်နိုင်တာ
အမေပဲရှိမယ်မှန်း ကျွန်တော်သိတယ်
အမေလုပ်ခဲ့တယ်ဆိုတာ ဝန်ခံလိုက်ပါ
တကယ်ပါ
အဲဒီလိုသာဆို ကျွန်တော်က တစ်လောကလုံးမှာ အပျော်ဆုံးလူသားဖြစ်သွားမှာ
ကျွန်တော့်အမေက ကျွန်တော့်ကို ဂျာလာထက်ပိုချစ်တယ်ဆိုတာ ယုံပါ့မယ်
ကျွန်တော့်အနာဂတ်အတွက်
အမေ လမ်းကြောင်းရှင်းပေးတာလို့ ဝန်ခံလိုက်ပါ
ကျွန်မ နားမလည်တော့ဘူး
ငါ့မှာရှိနေတဲ့ အရာတစ်ခုနဲ့ပတ်သက်ပြီး
သေချာသိချင်လို့ပါ
မလျော်မကန်ပြုမူမိတာ တောင်းပန်ပါတယ်
မင်းကို ခန်ဘာဘာပဲပိုင်ဆိုင်သလို
မင်းလည်း သူ့ကိုပဲပိုင်ပါတယ်
မင်း သူ့တစ်ယောက်တည်းကိုပဲ အမြဲ ပိုင်ဆိုင်ရမှာပါ
ကျွန်မ ဘာမှ နားမလည်တော့ဘူး မင်းကြီး
တစ်ယောက်ယောက်က..
မင်းကို ထောင်ချောက်ဆင်တယ်ဆိုတာပဲ သိထားပါ
ဒါပေမဲ့ သူ မအောင်မြင်လိုက်ဘူး
ယောက်ျားတစ်ယောက်က သူ့ဘဝမှာ အမှားတစ်ကြိမ် ကျူးလွန်လို့ရတယ်
ဒါပေမဲ့ ဒီအမှားကိုပဲ ထပ်မှားရင်တော့ အရူးဖြစ်သွားပြီ
ငါ အဲဒီလို အဖြစ်မခံနိုင်ဘူး
မိဖုရားဂျိုဓာနဲ့ မှားခဲ့တဲ့အမှားမျိုး ထပ်မမှားနိုင်ဘူး
မိဖုရားဂျိုဓာကို လက်ထောက်ချတဲ့လူပဲ
အခု မင်းကို ထောင်ချောက်ဆင်ဖို့ ကြိုးပမ်းတာ
မအောင်မြင်သွားပါဘူး
အဲဒီလူ အရမ်းဉာဏ်နီဉာဏ်နက်များပေမယ့် သူ့ကိုယ်သူ မကယ်တင်နိုင်တော့ဘူး
ငါ့မမွေးသေးတဲ့ ရင်သွေးလေးကို သတ်တဲ့လူကို သေချာပေါက်ရှာမယ်
မင်း ရူးသွားပြီလား အာဒမ်
ဘာအဓိပ္ပာယ်မရှိတာတွေ ပြောနေတာလဲ
ငါ မင်းကို ဂျာလာထက်ပိုချစ်တယ်ဆိုတာ သက်သေပြဖို့
ယုတ်မာရက်စက်ရမယ်လို့ ပြောနေတာလား
ဒါ မင်း..မင်းအမေအပေါ်ထားတဲ့ အမြင်တဲ့လား
ငါလက်ခံပါတယ် ငါ ဂျာလာ့ကို ဝမ်းနဲ့လွယ်မမွေးခဲ့ပါဘူး
ဒါပေမဲ့ ပြုစုစောင့်ရှောက်ခဲ့တယ်
သူ့ကလေးကို ငါလုယူတယ်ဆိုတာတော့..
ငါ့မေတ္တာ ငါ့ရိုးသားမှုနဲ့ ငါ့သစ္စာရှိမှုကို စော်ကားတာပဲ
မင်းနဲ့ဂျာလာ့မှာ မတူတာတစ်ခုရှိတယ်
အဲဒါဘာလဲ သိလား
မင်းက ငါ့ကို သံသယရှိတာပဲ
သူက ဂျာလာပါ
သူ့မှာ ငါ့ကိုကာပြန်လို့ရတဲ့ သက်သေအထောက်အထား ရှိရင်တောင်
သူ ငါ့ကို ဒီလိုပြောမှာမဟုတ်ဘူး
မင်းက ငါ့သွေးသားပါ မင်း..
သွားပါတော့
အောင်မယ်လေး
အာဒမ် ငါ့အရိပ်တောင် ဒီအမှန်တရားကို မသိဘူး ငါ့သား
အဲဒီအမှန်တရားကတော့..
ကမ္ဘာပေါ်မှာ အမေ သားကိုအချစ်ဆုံးဆိုတာပါ
အမေ့သားကို အချစ်ဆုံးပါ ဂျာလာ့ကို မဟုတ်ပါဘူး
ဒါပေမဲ့..
သားကို ဘယ်လိုရှင်းပြရမှာလဲ
အမေ့အရိပ်တောင် မသိတဲ့ဟာ
သားရဲ့နို့ကို ဂျာလာ့ကို တိုက်ကျွေးခဲ့ရတော့
သွေးသားတော်စပ်တယ်ဆိုတာ မေ့သွားပြီထင်ပါရဲ့
ထွက်သွား
ဂျာလာ့အမွေဆက်ခံမယ့်သူကိုပဲ သွားဆုတောင်းပေး
ဒါမှ သူမွေးဖွားလာမှာ စစ်ပွဲတွေ အောင်နိုင်ပြီး
ဒီအင်ပါယာကြီးကို အုပ်စိုးနိုင်မှာ
ဒါမှ အာဂရာထီးနန်းပလ္လင်ပေါ်မှာ ထိုင်နိုင်မှာ
ကျွန်တော်ကတော့..
သူ့ကို ခစားရင်း မြေတိုက်ခန်းထဲမှာ အိုမင်းသွားရမှာ
သွားပါတော့
ဒီအစီအစဉ်ကို
လျှို့ဝှက်ကြံစည်ပြီး
အောင်မြင်အောင် လုပ်နိုင်သူက အမေ့အပြင်
တခြားမရှိဘူးဆိုတာ..
ဘယ်လိုပြောရမှာလဲ
မင်းတို့သွားကြတော့ ငါပဲ ကြည့်လိုက်မယ်
မဟာမန်ဂ
ရာဟင်ဟာ ကျွန်မကို တော်တော်ဒုက္ခပေးတာ သူ ဒီလာသေးလား
ကျွန်မ စစ်စရာရှိတာစစ်ဖို့ လာတဲ့အထိတော့
ရာဟင့်ကို မတွေ့မိဘူး
စိတ်မပူပါနဲ့
ကလေးတွေရဲ့သဘာဝကကို ဆော့တတ်ကြတာ
ဥယျာဉ်တော်ဘက် သွားကြည့်ပြီးပြီလား
- မကြည့်ရသေးဘူး - အဲဒီမှာ ရှိရင်ရှိမှာပေါ့
- ကျွန်မ သွားကြည့်လိုက်မယ် - ကောင်းပါပြီ
ပဒိုင်းဆီဘူး ဘယ်ရောက်သွားလဲ
ဒီမှာရှိနေတာပါ ဘယ်ပျောက်သွားပါလိမ့်
တစ်ယောက်ယောက်များ ယူသွားတာလား
အဲဒီဘူး..
ဘယ်သူယူနိုင်မလဲ
ဘယ်သူယူသွားနိုင်လဲ
မဟာမန်ဂ
ဘာတွေစဉ်းစားနေလဲ ဂျိုဓာ
အပြစ်ဒဏ်တွေကနေလည်း ဖြေလျှော့ပေးလိုက်ပြီ
မောင်ကြီး ၄ ယောက်လုံးလည်း လွတ်သွားပြီလေ
အဲဒါကို ဘာဖြစ်နေတာလဲ
အရှင်မင်းကြီးက ဘာလို့ အားလုံး ဖြေလျှော့ပေးလဲဆိုတာ သိချင်လို့ပါ
မိုတီ ငါ မင်းကြီးကို သွားတွေ့ခဲ့တယ်
ကဲ နင်ပြော ငါမှန်လား မှားလား
အစ်မတော်မှန်ပါတယ်
တရားခံကို မိဖုရားရခေယျ ဖမ်းမိထားပြီထင်တယ်
ဒါကြောင့် မင်းကြီးက အစ်မတော်ကို ကယ်လိုက်တာပေါ့
ဒါပေမဲ့ ကျွန်မ နားမလည်တာ တစ်ခုရှိသေးတယ်
မိဖုရားရခေယျက ဘာလို့ မင်းကြီးနဲ့ သီးသန့်တွေ့ဆုံရတာလဲ
အဲဒီတရားခံနာမည်ကို ဘာလို့ အစ်မတော်ကို မသိစေချင်ရတာလဲ
ဘာအကြောင်းလဲဆိုတာ ငါလည်း သိချင်တာပဲ
ငါ သွားတွေ့မယ်
ဂျိုဓာ
မိုးချုပ်ကြီး ဘယ်သွားမှာလဲ
မိဖုရားရခေယျကို သွားတွေ့မလို့
ဂျိုဓာ အခု အပြစ်တွေကလည်း ကင်းလွတ်ခွင့် ရသွားပြီလေ
တရားခံဘယ်သူဆိုတာ ဘာလို့ ဂရုစိုက်နေဦးမှာလဲ
ဘုရင်မင်းမြတ်က ငါ့ကို မလွှဲသာလို့ လုပ်ခဲ့တာမဟုတ်ဘူး
တကယ်တော့ သူ့အားနည်းချက်ကို ပြလိုက်တာပဲ
မိဖုရားရခေယျက ငါ့မှာ အပြစ်မရှိဘူးလို့ ပြောလိုက်လို့သာ
အဲဒါ ငါ့ကို တကယ်လွှတ်တာမဟုတ်ဘူး
ဒီသံသယ မကင်းမချင်း
ငါ အေးအေးဆေးဆေးနေမှာ မဟုတ်ဘူး
မိဖုရားရခေယျကို သွားတွေ့မယ်
ဂါရဝပြုပါတယ် မိဖုရားရခေယျ
ဒဏ်ရာ သက်သာပါရဲ့လား
ကိုယ်ပေါ်ကဒဏ်ရာကို ပြောတာဆိုရင်တော့..
မကြာခင် ပြန်ကောင်းသွားမှာပါ
ရင်ထဲက ဒဏ်ရာအကြောင်း ပြောတာဆိုရင်တော့..
မိဖုရား ကျွန်မကိုကယ်တင်ခဲ့တာ အဲဒါက ဘာကိုပြနေလဲဆိုတော့..
နန်းတွင်းကိစ္စတွေ ပြောတော့မယ်ဆို
မင်းဘေးမှာရှိတဲ့လူတွေ..
ကြားနိုင်လား မကြားနိုင်ဘူးလား အရင်ကြည့်ရမှာ
ကျွန်မ တောင်းပန်ပါတယ်
ပြော
ငါ နေကောင်း မကောင်းမေးဖို့လာတာလား
တခြားကိစ္စရှိလို့လား
မိဖုရားကို ကျေးဇူးတင်စကား ပြောချင်လို့ပါ
ကျွန်မအသက်ကို ကယ်ပေးတဲ့အတွက် မိဖုရားကို..
ဒီမှာ ငါပြောထားတာတွေကို..
မင်း သဘောပေါက်ရမယ်လေ
ဂျာလာ့သဘောအတိုင်းပဲ ငါ ဒီမောင်းမဆောင်ကို အုပ်ချုပ်တာ
သူ ဘယ်တော့မှ ငါ့စကားကို မပယ်ရှားနိုင်ဘူး
ငါသာ သူ့ကိုမတားရင် သူ မင်းကိုသတ်ပြီးလောက်ပြီ
ဟုတ်ပါတယ် ကျွန်မအသက်ကို မိဖုရားကယ်လိုက်တာပါ
ဒါပေမဲ့ ဘာလို့လဲ ဘာလို့ကယ်ရတာလဲ
ကျွန်မမောင်ကြီးတွေနဲ့ ကျွန်မကို သုံ့ပန်းအဖြစ် ဖမ်းထားတုန်းက
မိဖုရား ကျွန်မတို့အသက်ကို ရန်ရှာခဲ့တယ်လေ
အဲဒီအချိန်တုန်းက ဘာလို့ ကျွန်မတို့မှာ အပြစ်မရှိဘူးလို့ မစဉ်းစားခဲ့ရတာလဲ
အခု တရားခံအစစ်ကို မိဖုရားသိပြီဆိုတဲ့ သဘောပဲပေါ့
အဲဒီလူနာမည် သိချင်တယ်
သူဘယ်သူပဲဖြစ်ဖြစ် မင်းနဲ့ ဘာမှမဆိုင်ဘူး
အဲဒီလူနဲ့ တိုက်ရိုက်ပတ်သက်နေတယ်လို့ ထင်ပါတယ်
သူ့ကြောင့် ကျွန်မကို လက်ညှိုးဝိုင်းထိုးခဲ့ကြတာ
ကျွန်မတင်မဟုတ်ဘူး ကျွန်မမိသားစုနဲ့ ကျွန်မတိုင်းပြည်ပါ အပြောခံခဲ့ရတယ်
ဒါကြောင့် ကျွန်မ အပြစ်ကျအောင် ယုတ်ယုတ်မာမာ ကြံခဲ့တဲ့သူကို
အပြည့်အဝ သိခွင့်ရှိတယ်လို့ထင်တယ်
မင်း အပြစ်ကလွတ်သွားတာကိုပဲ ဝမ်းသာသင့်တာ
ဒါ တိုင်းရေးပြည်ရေးကိစ္စပဲ
မင်း ဒီကိစ္စထဲဝင်ပါဖို့
အခွင့်လည်းမရှိသလို အရည်အချင်းလည်း မရှိဘူး
မင်းမပတ်သက်တာ ပိုကောင်းလိမ့်မယ်
ဘာလို့ ကောင်းမှာလဲ
ဒီအပြစ်ပေးတာ ကျွန်မခမည်းတော်ကို စော်ကားတာပဲ
ကျွန်မညီမ ရွှေလမ်းငွေလမ်းခင်းဖို့လည်း ပျက်သွားခဲ့ရတယ်
သူ့ခင်ပွန်းလောင်းလည်း အသတ်ခံလိုက်ရတယ် နောက်ပြီး..
အဓိပ္ပာယ်မရှိတာတွေ မေးပြီး ငါ့ကို စိတ်အနှောင့်အယှက် မပေးနဲ့
ငါ မင်းမေးခွန်းတွေ စိတ်မဝင်စားသလို..
ဖြေမှာလည်း မဟုတ်ဘူး
ငါ မင်းအသက်ကို ကယ်လိုက်တာနဲ့
ဒီမောင်းမဆောင်မှာ နေရာရသွားပြီ ထင်နေတာလား
ဘယ်ဟုတ်ပါ့မလဲ မိဖုရားဂျိုဓာ
မင်းအဆင့်က အရင်ကအတိုင်းပဲ
ဂျာလာက မင်းရဲ့ဘဝမဟုတ်ခဲ့သလို အခုလည်း မဟုတ်ဘူး
မင်းအခြေအနေကို နဖူးပေါ်လက်တင်ပြီး
ပြန်စဉ်းစားကြည့်လိုက်ဦး
မင်းမေးခွန်းတွေပါ ပြန်သိမ်းပြီး ထွက်သွားလိုက်တော့
မိဖုရား အနားယူချင်ပြီ
မိဖုရားခေါင်ကြီးကို မိဖုရားငယ်တစ်ပါးက လာနှောင့်ယှက်ရလား
ကဲ မင်း သွားလို့ရပြီ
ရှင်ပြောပြော မပြောပြော
ကျွန်မမိသားစုနဲ့ ကျွန်မအပေါ် အပြစ်ပုံချသွားတဲ့
လူသတ်သမားကို တွေ့အောင်ရှာမယ်
အဲဒီဘူးမတွေ့မချင်း တွေ့အောင်ရှာရမယ်
ဘူးရသွားတဲ့လူက အဲဒီအချိန်တုန်းက..
ငါရှိနေတာကို သိမှာပဲ
ငါ သီးသန့်ညီလာခံမှာ ရှိနေလိုက်ရမှာ
ဒါမှ ဂျာလာ..ဂျိုဓာ့ကို ဘာလို့ ပြန်လွှတ်လိုက်လဲ သိမှာ
ငါ တစ်ခုခုတော့ သိရမှဖြစ်မယ်
မင်းကြီးကို ဂါရဝပြုပါတယ်
ဝန်ကြီးမဟာမန်ဂက တွေ့ခွင့်တောင်းနေပါတယ် မင်းကြီး
ခေါ်လာခဲ့ပါ
နှောင့်ယှက်မိတာ တောင်းပန်ပါတယ် မင်းကြီး
ကျွန်တော် တစ်ခုပြောချင်တယ်
အခေါက်ခေါက် အခါခါလည်းပြောပြီးသားပါ
နှစ်ယောက်တည်း ရှိတဲ့အချိန် မင်းကြီးလို့ မခေါ်ပါနဲ့လို့ ဒွေးတော်
အခု ကျွန်တော်က ဒွေးတော်သားပဲ ဒွေးတော်က ကျွန်တော့်ဒွေးတော်ပါ
ဒွေးတော် ဘာပြောချင်တာရှိလို့လဲ
ဘာလို့ မိဖုရားဂျိုဓာကို လွှတ်ပေးလိုက်ရတာလဲ
သူ့မှာ အပြစ်မရှိလို့ပဲ
ပဒိုင်းသီးအဆီက အမယ်ရ်ပြည်က လာတယ်ဆိုတာ သိလျက်နဲ့
ဂျိုဓာမှာ အပြစ်မရှိဘူးလို့
ယုံနေသေးတာလား
ဟုတ်ပါတယ် ဒွေးတော်
ဘာလို့ဆို ဂျိုဓာမှာ အပြစ်မရှိဘူးဆိုတဲ့
သက်သေတွေ ရထားလို့ပါ
ကျွန်တော့်မမွေးရသေးတဲ့ ရင်သွေးလေးကို သူ မသတ်ဘူးဆိုတာ သက်သေပြနေလို့
ဘာသက်သေလဲ
ဒွေးတော်ပြောတာ..ဂျာလာ ဒွေးတော်က ဝန်ကြီးတစ်ပါးလေ
အဲဒီသက်သေအကြောင်း သိသင့်တယ် ထင်လို့ပါ
အဲဒီသက်သေအကြောင်း သိခွင့်ရရင်
သားတော် တရားခံရှာတဲ့နေရာမှာ ကူညီပေးနိုင်မလားလို့ပါ
မယ်တော် ဒီလျှို့ဝှက်ချက်ကို ဘယ်နန်းတွင်းအမတ်ကိုမှ ပေးမသိဘူးလို့
ကျွန်တော် စဉ်းစားထားတာ
ဝန်ကြီးလည်း ပေးမသိဘူးလို့
ဒါပေမဲ့ဒွေးတော်ကတော့ မတူဘူးလေ ကျွန်တော့်ဒွေးတော်ကိုး
ဒီလျှို့ဝှက်ချက် ပြောပြပါ့မယ်
ဘူးတစ်ဘူးပါပဲ
ဒါက ဘယ်လိုသက်သေပြလို့လဲ
မဟုတ်ဘူး ဒွေးတော်
ဒါ သာမန်ဘူးတစ်ဘူးမဟုတ်ဘူး
ကျွန်တော့်မမွေးရသေးတဲ့ ရင်သွေး သေဆုံးမှုရဲ့ မာယာလှည့်ကွက်တွေပါတယ်
မိဖုရားရခေယျ ကိုယ်ဝန်ပျက်ကျအောင်လုပ်တဲ့
ပဒိုင်းသီးဆီကို ဒီဘူးထဲထည့်ယူလာတာ
ဒါလေးက တရားခံအစစ်ဆီ ခေါ်သွားပေးလိမ့်မယ်
ဒါသာသက်သေဆို တကယ့် အရေးကြီးသက်သေပဲ ဂျာလာ
ဒါပေမဲ့ ဒီသက်သေကို ဘယ်ကနေ ရှာတွေ့ခဲ့တာလဲ
ဒွေးတော်ပြောတာ..ဒီသက်သေ ရှာတွေ့ခဲ့တဲ့နေရာ လက်ဝယ်ရှိတဲ့လူက
တရားခံအစစ်ပဲလို့ ပြောတာပါ
မဟုတ်ဘူး ဒွေးတော်
ဒီသက်သေ လက်ဝယ်ရှိတဲ့လူက ဒီအလုပ်မျိုး သူလုပ်ချင်တောင်
လုပ်နိုင်မယ့်သူ မဟုတ်ပါဘူး
တရားခံအစစ်ကို အချိန်က ပြောပြပါလိမ့်မယ်
အခုတော့ အနားသွားယူလိုက်ပါ
မနက်ဖြန်မှ ကျွန်တော် ဒီအကြောင်း ဆက်ပြောပြပါ့မယ်
ဒီဘူးပဲ
ဒီဘူးက..
ဟိုဘူးနဲ့ တူတူပဲ
ဘယ်လိုဖြစ်ပြီး ဂျာလာ့ဆီ ရောက်နေရတာလဲ
ဂျာလာနဲ့ပြောတဲ့လူကကော ဘယ်သူလဲ
သူသံသယဖြစ်ချင်တောင် ဖြစ်လို့မရတဲ့လူက ဘယ်သူလဲ
ဂျာလာ့ဘဝမှာ အဲဒီလိုလူက တစ်ယောက်ပဲရှိတယ် အဲဒါ..
ငါပဲ
မိဖုရားဂျိုဓာ ဘုရင်မင်းမြတ်ကြွလာပါတယ်
အရှင်ခရစ်ရှ်နာ ဒီမှာရှိတာ မင်းကြီး အမြဲမေ့တယ်နော်
ဘယ်တော့မှ ဖိနပ်မချွတ်ဘူး
ဘာအကြောင်းရှိလို့ လာတာပါလဲ
ဒီဘူး
ဒါ ငါ မင်းနဲ့ မင်းအစ်ကိုတွေကို လွှတ်ပေးလိုက်တဲ့
အကြောင်းရင်းခံပဲ
ဒါနဲ့ ဒီကို ဘာလို့ ယူလာတာလဲ
မင်းများ ဒါနဲ့ပတ်သက်ပြီး တစ်ခုခုသိမလား သိချင်လို့ပါ
မသိဘူး ကျွန်မ ဘာမှမသိဘူး
ဒါဆို မင်းမောင်ကြီးတွေကော သိလောက်မလား
သူတို့ကို သွားမေးလေ
အခုထိ အာဂရာမှာပဲ ရှိကြသေးတာ
သူတို့ဆီသွားပြီး သံသယရှင်းအောင် သွားမေးပေါ့
ငါ မင်းကို သံသယမဝင်ပါဘူး မိဖုရားဂျိုဓာ
သတင်းတွေ စုဆောင်းနေတာပါ
ရှင် ကျွန်မတို့ကိုမဖမ်းခင် ဒီလိုသာ ကြိုးစားခဲ့ရင်
ကျွန်မမောင်ကြီးတွေနဲ့ အမယ်ရ်ပြည် အခုလို စော်ကားခံရမှာမဟုတ်ဘူး
ကျွန်မရဲ့သိက္ခာလည်း ဒီလောက်ထိ စော်ကားခံရမှာ မဟုတ်ဘူး
ငါ မင်းနဲ့ ရန်မဖြစ်ချင်ဘူး မိဖုရားဂျိုဓာ
မင်းနဲ့မင်းအစ်ကိုတွေမှာ အပြစ်မရှိကြောင်း ငါသိလိုက်ရပြီ
ဒါကြောင့်ပဲ အားလုံးရှေ့မှာ ညီလာခံမှာ..
မင်းအစ်ကို ရာထူးတစ်နေရာ ချီးမြှောက်ခဲ့တာပေါ့
သူ့ကို ချီးမြှောက်ချင်လို့ ရာထူးပေးခဲ့တာမဟုတ်ဘူး
မင်းကြီးအပြစ်တွေ ဖုံးကွယ်ချင်လို့ပဲ
မိဖုရားဂျိုဓာ အားလုံးရှေ့မှာ..
မင်းနဲ့သူတို့တွေကို တရားသေလွှတ်ခဲ့တယ်
ဒီကွဲအက်သွားတဲ့ဖန်အိုးကို အရင်လိုဖြစ်အောင် ပြန်ပြင်ပေးနိုင်လား
သိက္ခာနဲ့ဆက်ဆံရေးတွေကလည်း ဒီဖန်အိုးလိုပဲ
ကွဲပြီးသွားရင် ပြန်ပြင်ဖို့က မဖြစ်နိုင်တော့ဘူး
ပြန်ပြင်နိုင်တယ်ဆိုရင်တောင်
အက်ရာကျန်ခဲ့မှာပါ မင်းကြီး
ဘယ်လောက်ပဲ ကြိုးစား ကြိုးစား ဘာတွေပဲလုပ်ပေးပေး
အရင်အတိုင်းတော့ ပြန်မဖြစ်နိုင်တော့ဘူး
အဲဒီဖန်ကွဲစတွေ ငါ့ခန်းဆောင်ထဲ ယူလာခဲ့
မင်းအပြုအမူအတွက် ပြန်ပေးဆပ်ရမယ် မိဖုရားဂျိုဓာ
ကျိန်းသေ ပြန်ခံစားရစေမယ်
မဟာမန်ဂ..မောင်ကြီးဟုမယံ အနိစ္စရောက်တော့
ရှင် မိဖုရားခေါင်ကြီးနဲ့ ဂျီဂျီအန်ဂါတို့ ဘယ်သူမှ မရှိကြဘူးနော်
အင်း..
အဲဒီတုန်းက မိဖုရားကြီးက ကဘူးလ်ရောက်နေတာ
ဘာရမ်ခန်နဲ့ကျွန်မကတော့ ဂျာလာနဲ့အတူ ကာလာနူရ်မှာ
အရှင်ဟုမယံ နတ်ရွာစံတော့ သူ့သစ္စာခံတွေက
နတ်ရွာစံတဲ့သတင်း မပေါက်ကြားအောင် ကြိုးစားခဲ့ကြတာ
မူလာဘေကာစီက ဘုရင်အဖြစ် ၁၇ ရက်
ဟန်ဆောင်နေပေးခဲ့တယ်လို့လည်း ကြားတယ်
ဘုရင်မင်းမြတ်က နတ်ရွာစံ
အိမ်ရှေ့မင်းကလည်း တိုင်းပြည်မှာမရှိဘူးဆို
ရန်သူတွေသိသွားရင် စစ်လာတိုက်နိုင်တယ်လေ
မူလာဘေကာစီက ဘုရင်မင်းမြတ်နဲ့ ရုပ်ချင်းဆင်တယ်
ဘုရင်မင်းကြီးလို ဝတ်ဆင်ပြီး
ပလ္လင်ပေါ်မှာ ၁၇ ရက် ထိုင်ရတော့တာပေါ့
ဂျာလာ့ကို မင်းကြီးအဖြစ် တင်မြှောက်တဲ့အချိန်ထိ နေလိုက်တော့
မင်းကြီးနတ်ရွာစံတာ ရန်သူတွေ မသိကြတော့ဘူးလေ
ဘာတွေစဉ်းစားနေတာလဲ မဟာ
ဘာမှမစဉ်းစားပါဘူး မယ်မယ်ဘုရား
ဂျာလာရဲ့ မမွေးသေးတဲ့ရင်သွေးလေးကို ဘယ်သူသတ်တယ်
ဘာကြောင့် အဲဒီလူကို မဖမ်းမိသေးလဲဆိုတာ စဉ်းစားနေတာပါ
ဒါပေမဲ့ အဲဒီလူကို ဂျာလာတွေ့ထားပြီထင်တယ်နော်
ဒါကြောင့် မိဖုရားဂျိုဓာကို ပြန်လွှတ်ပေးလိုက်တာပေါ့
ဒါဆိုလည်း ဘာလို့ အဲဒီလူနာမည် ထုတ်မပြောတာလဲ
ဘုရင်မင်းမြတ်ပဲ သိထားချင်လို့နေမှာပေါ့
ဘာတွေ တွေးနေပြန်ပြီလဲ
ဘာမှမဟုတ်ပါဘူး
မင်းကြီးဟုမယံအကြောင်း ကျွန်မသိသလောက် ပြောပြရမယ်လို့
စဉ်းစားနေတာပါ
အဲဒါဆို သူ့အတ္ထုပတ္တိရေးတဲ့နေရာမှာ အထောက်အကူ ဖြစ်လောက်တယ်လို့လေ
ကျွန်မကို သွားခွင့်ပြုပါဦး
မဟာမန်ဂ တစ်ခုခုဖုံးကွယ်ထားတယ်
ဟိုးအရင်ကတည်းက သူ့အကြောင်း ကောင်းကောင်းသိတယ်
သူ တစ်ခုခုသိထားတယ်
ကျွန်မတို့တွေကို မပြောပြချင်ဘူး
ဒီလောက်ယုတ်မာတဲ့လူ ငရဲအိုးထဲကျပါစေ
ညည်း ဘယ်သူ့ကိုပြောနေတာလဲ ဂျာဗီဒါ
ဇောက်ထိုးကျပါစေ
လင်းတတွေ ကျီးကန်းတွေ ထိုးဆိတ်ပါစေ
ဘယ်သူ့ကို ကျိန်ဆဲနေတာလဲဆို
မိဖုရားရခေယျရဲ့ ဗိုက်ထဲကကလေးကို သတ်သွားတဲ့
ယုတ်မာတဲ့လူကို ပြောနေတာ
အဲဒီလူကို ရအောင်ဖမ်းရမှာ
မင်းကြီးက သူ့ဆံပင်ဆွဲမှာ
ကျွန်မကတော့ သူ့အရေခွံခွာ မြည်းပေါ်မှာ ထိုင်ခိုင်းပြီး..
အာဂရာအနှံ့ လှည့်ပြစေချင်တယ်
ဂျာဗီဒါ အဲဒီလူကိုပဲ အရင်ရှာပါဦး
ဘုရင်မင်းမြတ် ကျွန်မကို လာမေးရင်တော့ ပြောပြလိုက်မှာ
ဘယ်သူလုပ်တာလဲ ဂျာဗီဒါ
- အမေ.. - ညည်း ဘာစကားပြောတာလဲ
မဟုတ်ပါဘူး
ကျွန်မပြောတာ အမေ့လိုမျိုး
မင်းကြီးနားမှာခစားရတဲ့ တစ်ယောက်ယောက် လုပ်လောက်တယ်လို့
ဘယ်သူမှ သံသယမဝင်နိုင်မယ့် လူမျိုးပေါ့
ညည်းပြောတာ မှန်တယ် ဂျိုဗီဒါ
ဒီလိုအလုပ်မျိုး လုပ်တဲ့လူဟာ
ဘုရင်မင်းမြတ် ဘယ်လိုမှ သံသယမဝင်နိုင်မယ့်သူပဲ
အခု အဲဒီလူ ဘယ်သူဆိုတာ ငါသိပြီ
ဘယ်သူလဲ ဘယ်သူလဲဟင်
ညည်းလေ
ဘယ်လို ကျွန်မ ပုရွက်ဆိတ်တစ်ကောင်တောင် မသတ်ဖူးပါဘူး
ပုရွက်ဆိတ်မသတ်ပေမယ့် ဒါတော့ သတ်လောက်တယ်လေ
ပြီးတော့ ညည်းဆို ဘယ်သူမှလည်း သံသယမဝင်ဘူး
အိန္ဒိယတစ်ပြည်လုံး သံသယဝင်မှာ မဟုတ်ဘူး
အမေ ဘာတွေပြောနေတာလဲ
နောက်ပြီး ညည်းက ဘုရင်မင်းမြတ်နဲ့လည်း ရင်းနှီးတယ်လေ
နောက်တစ်ချက်က ညည်းက..
နန်းတွင်းနဲ့ဒီ ကူးချည်သန်းချည်လုပ်နေတာ
ညည်းအတွက် အလွယ်လေးပဲ
ကုံကမံထဲမှာ အဆိပ်ရောထည့်ဖို့ဆိုပေါ့
ညည်း လူသတ်မှုကျူးလွန်ခဲ့တာ ညည်းကမှ လူသတ်တရားခံပဲ
မဟုတ်တာ အမေ ကျွန်မ ဘာလို့ အဲဒီလိုလုပ်ရမှာလဲ
အကြောင်းရင်း ရှိလို့ပေါ့
ဂျာလာရဲ့ ထီးနန်းဆက်ခံသူသာ မမွေးဖွားခဲ့ရင်..
သူ ညည်းနဲ့အာဒမ့်ကလေးကို မွေးစားမှာပဲ
ညည်းက လွယ်လွယ်နဲ့ ဘုရင့်မယ်တော် ဖြစ်သွားမှာ
ဘယ်သူက ဘုရင့်မယ်တော် မဖြစ်ချင်ဘဲ နေမလဲ
အောင်မယ်လေး
ကျွန်မ ဒီလိုတွေးမိတာနဲ့ အရှင် ကျွန်မကိုသတ်မှာ
ကျွန်မကလေးကလည်း မင်းကြီးကို သစ္စာရှိရမယ် အမေ
အမေ့လိုပေါ့
ကျွန်မ ဘာမှမလုပ်ခဲ့ပါဘူး အမေ
ဒီလိုပဲ လျှာအရိုးမရှိ လျှောက်ပြောနေတာပါ
အခု နားလည်ပြီလား
ငါ ညည်းကို ရှင်းပြချင်တာ အဲဒါပဲ
မဟုတ်မဟတ်တွေ လျှောက်တွေးမနေနဲ့
ဒီအကြောင်း..
မကြာမကြာ ထုတ်ပြောတဲ့လူပဲ သံသယဖြစ်ခံရမှာ
နားလည်လား
တွေးတောင် မတွေးဖူးပါဘူး အမေရယ်
ကျွန်မကျိန်ပါတယ် နောက်တစ်ခေါက်ထပ်ပြောတာနဲ့ အမေသေတာ မြင်ရပါစေ
ကိုယ့်ဘာသာကိုယ် စမိုင်လုပ်နေတာအကောင်း
ဘာလို့ ဒါတွေလာပြောမိမှန်း မသိပါဘူး
ကောင်းတယ်
ဒီတစ်ရက် နှစ်ရက်တော့ နားငြီးသက်သာဦးမယ်
အခု ငါစဉ်းစားရမှာ အဲဒီဘူး ဂျာလာ့လက်ထဲ ဘယ်လိုရောက်သွားလဲဆိုတာပဲ
ခြေရာလက်ရာမကျန်အောင် ငါ လုပ်ခဲ့ပါတယ်
ဘယ်လိုကနေ ဘယ်လိုဖြစ်ပြီး
အဲဒီဘူးက ငါ့လက်ထဲက ချော်ထွက်ပြီး
ဂျာလာ့လက်ထဲရောက်သွားမှန်း မသိလိုက်ဘူး
ငါ တစ်ခုမဟုတ်တစ်ခုတော့ လုပ်ရမယ်
ခမည်းတော် အခု အခြေအနေတွေက ထိန်းချုပ်လို့ ရနေပါပြီ
ခမည်းတော် အမယ်ရ်ကို ပြန်ပါတော့
မပြန်ဘူး ဘဂဝန့်ဒက်စ်
မင်းကြီး မင်းကိုလွှတ်လိုက်တာ လက်ခံပါတယ်
ဒါပေမဲ့ ဂျိုဓာ မင်းတို့အားလုံးနဲ့..
အမယ်ရ်ပြည်..
ညီလာခံမှာကျခဲ့တဲ့ သိက္ခာတွေကို ပြန်မရမချင်း
ငါ အမယ်ရ်ကို ပြန်မှာမဟုတ်ဘူး
ခမည်းတော် နောင်တော်ဘဂဝန့်ဒက်စ်ပြောတာ မှန်မယ်ထင်တယ်
ရာတန်ဆင်းန်သေဆုံးမှုက..
အမယ်ရ်ကို အနှေးနဲ့အမြန် ရောက်သွားမှာ
ခမည်းတော် အဲဒီမှာရှိသင့်တယ်
ကျွန်တော်တို့ အမယ်ရ်ရဲ့သိက္ခာကို ပြန်ဆယ်ပါ့မယ်
ညီလာခံမှာ သိက္ခာကျခဲ့တာကိုပါ ပြန်ဆယ်ပါ့မယ်
ကျွန်တော်တို့ ဦးညွှတ်တယ်ဆိုရင်တောင်
ဘုရင်မင်းမြတ်ကို ရိုသေသမှုနဲ့ ဦးညွှတ်တာ
ကြောက်လို့မဟုတ်ဘူးဆိုတာ သက်သေပြမယ်
ကျွန်တော်တို့ရဲ့အမည်းစက်တွေကို ဖယ်ရှားပြီးတာနဲ့ ပြန်လာပါ့မယ်
ကျွန်တော် သဘောမတူဘူး နောင်တော်
သိက္ခာကျမှာ ဒီလောက်စိုးရိမ်နေလည်း
ဘာလို့ ရာထူးပေးတာ လက်ခံခဲ့လဲ
လူတွေ ဘယ်လိုပြောကြမလဲ
အမယ်ရ်သားတွေ သွေးကြောင်တယ်လို့ပဲ ပြောကြမှာ
ခန်ဂါ ငါ သွေးကြောင်တာမဟုတ်ဘူး
ငါ သတ္တိရှိ မရှိ မင်းကြီးက ဆူဂျန်ပူရ်တိုက်ပွဲမှာကတည်းက
သိနေပါပြီ
သူ့အပြစ်လည်း သူသိနေပြီ
ငါ့ကို တောင်းပန် ဂုဏ်ပြုတဲ့အနေနဲ့
ရာထူးချီးမြှင့်ခဲ့တာ
ငါ လက်ခံရမယ်လေ
သမီးယောက်ဖကို နေရာပေးတာဟာ အမယ်ရ်ထုံးစံ ဖြစ်နေလို့ပဲ
ငါတို့ တရားမမျှမတ လုပ်လို့မရဘူး
အဲဒါကို ညီလာခံတုန်းက မန်ဆင်းန် သက်သေပြသွားပါတယ်
ငါတို့နဲ့ တူတူရပ်နေရင်း ငါတို့အမယ်ရ်သားတွေက..
လူတွေကို လေးစားတတ်တယ် ဦးတော့မညွှတ်တတ်ဘူးဆိုတာ ပြခဲ့တာ
ငါ မန်ဆင်းန်အတွက် ဂုဏ်ယူမိတယ်
မင်းသားလေးက အကြောက်အလန့် မရှိဘူးပဲ
ဒွေးတော်ဆီကနေ သင်လာတာပါ
ဘုရင်မင်းမြတ်က သူ့ကို အကြိမ်ကြိမ် စိတ်ဆိုးပေမယ့်
အကြောက်အလန့်မရှိ ရင်ဆိုင်ခဲ့တယ်
တစ်စက်မှ မကြောက်သွားဘူး
ဒါကြောင့် အခုဆို ဘုရင့်မယ်တော်ကြီးရော နှမတော်ရော
ကျွန်တော်တို့မသိတဲ့လူတွေပါ..
သူ့ကို အရမ်းလေးစားလာကြတယ်
သမိုင်းမှာတော့ ကျွန်တော့်ဒွေးတော်ကို
နန်းတွင်းမှာ လွှမ်းမိုးမှုအရှိဆုံး အမျိုးသမီးလို့ သိလာကြတော့မှာ
မင်းကလည်း ဘုရင်မင်းမြတ်ရဲ့..
အယုံကြည်ရဆုံးလက်ရုံးတော်ဖြစ်အောင် လုပ်ပေါ့ မန်ဆင်းန်
ဘဂဝန့်ဒက်စ် ငါ အမယ်ရ်ကိုပြန်တဲ့အခါ
ဘုရင်မင်းမြတ် တလေးတစား ထွက်တွေ့တာပဲ လိုချင်တာပါ
တကယ့်တရားခံအစစ်ကို ဖမ်းမိမှပဲ
အဲဒီလေးစားမှုမျိုး ရမှာ ဦးရီးတော်
ခမည်းတော်..ခမည်းတော် အမယ်ရ်ကို ပြန်သင့်တယ်ပဲ ပြောတာပါ
အဲဒီမှာ ခမည်းတော်ကို လိုအပ်နေလို့ပါ
ညီလာခံမှာ ဘုရင်မင်းမြတ် သူ့အမှားသူ ဝန်ခံပြီးတဲ့အခါ
ကျွန်တော်တို့လည်း ပြန်လာခဲ့ပါ့မယ်
နှုတ်ခွန်းဆက်သပါတယ် မိဖုရားဂျိုဓာ
နှုတ်ခွန်းဆက်သပါတယ်ရှင်
ရှင်လွတ်သွားတာ အရမ်းဝမ်းသာတယ်
ဘုရင်မင်းမြတ်က ရှင့်မှာအပြစ်မရှိဘူးဆိုတာ ယုံတယ်လို့ သက်သေပြလိုက်တာပဲ
ဟုတ်တယ် သူ သက်သေတချို့လည်း ရှာတွေ့ထားတယ်
ဒီနေ့ ကျွန်မဆီလာပြီး လာပြောပြသွားတယ်
သက်သေက ဘူးလေးတစ်ဘူးလား
ဟုတ်တယ် မိဖုရားဘယ်လိုသိတာလဲ
မနေ့ညက မင်းကြီး ကျွန်မဆီ ရောက်လာတယ်
ဒါ အကောင်းဆုံးကုံကုမံပဲ ကဘူးလ်ကနေ လာတာ
မြည်းကြည့်ပါလား
မမြည်းနဲ့
မင်းမဟုတ်ဘူး
ကျွန်မ နားလည်ပြီ
မိဖုရားရခေယျက ဒီဘူးကို မိဖုရားခန်းဆောင်ထဲကနေ တွေ့တယ်
ဒါကြောင့် မင်းကြီးက မိဖုရားကို သံသယရှိပြီး
ကျွန်မကို ပြန်လွှတ်လိုက်တာ
တရားခံက တော်တော်ယုတ်ယုတ်မာမာနဲ့ကို လှည့်စားနေတာပဲ
အခုလည်း သူ့ကိုဖမ်းမိဖို့ သိပ်မလိုတော့ပါဘူး
ဘုရင်မင်းမြတ်က သေချာစုံစမ်းနေပြီ
သက်သေမရှိဘဲနဲ့ မစွပ်စွဲတော့ပါဘူး
ဒီဘူးက အရေးကြီးသက်သေတော့ မဟုတ်ဘူး ဒါပေမဲ့..
ဒါကနေတစ်ဆင့် ဘုရင်မင်းမြတ်က ရအောင်ဖော်မှာပါ
ဂါရဝပြုပါတယ် မိဖုရား
မိဖုရားဂုပ္ပတန်က မိဖုရားဆယ်လီမာကို အခေါ်လွှတ်လိုက်ပါတယ်
ငါလာခဲ့မယ်
ကောင်းပါပြီ မိဖုရားဂျိုဓာ ဒါဆို သွားလိုက်ပါဦးမယ်
ဘာလို့ တရားခံက အဲဒီဘူးကို မိဖုရားဆယ်လီမာရဲ့ခန်းဆောင်ထဲ ထည့်ရတာလဲ
ဘုရင်မင်းမြတ် လမ်းလွဲသွားတာ လိုချင်တာလား
ရှုပ်ပြီးရင်း ရှုပ်လာပြီ
တရားခံက အရမ်းဉာဏ်ပြေးတယ်
တစ်ချိန်တည်းမှာ ငါ့ကြင်ရာတော် ၃ ပါးလုံးကို ကစားသွားတာ
မိဖုရားရခေယျရဲ့ မိခင်ဖြစ်ခါနီး ပျော်ရွှင်မှုကို
ခိုးယူသွားတယ်
မိဖုရားဂျိုဓာကိုလည်း ဒီစွပ်စွဲချက်တွေနဲ့ အဖမ်းခံရအောင်လုပ်တယ်
မိဖုရားဆယ်လီမာကိုပါ သံသယဝင်အောင် လုပ်လိုက်တယ်
ဘာခြေရာလက်ရာမှလည်း မကျန်ခဲ့ဘူး ဒီဘူးလေးပဲ ကျန်တယ်
ဒီဘူးလေးကပဲ ငါ့ကို လူသတ်သမားဆီ ဆွဲခေါ်သွားနိုင်တော့မယ်
မိဖုရားဆယ်လီမာ တရားခံမဟုတ်ဘူးဆို
ဒီဘူးက ဘယ်လိုဖြစ်ပြီး သူ့လက်ထဲ ရောက်နေရတာလဲ
ငါ ဒီအဖြေကိုသာ ရှာတွေ့ရင်
တရားခံကို ရှာတွေ့ပြီပဲ
ရာဟင်
ဘာဖြစ်လာတာလဲ ခန်အီခါနာလေး
- ဘာဖြစ်လာတာလဲ - သားကို မင်းကြီး ထောင်ချတော့မယ်
ဘာလို့ ပေးရမှာလဲ
သား အပြစ်ကျူးလွန်ထားလို့
သူခိုးဖြစ်သွားလို့ မယ်မယ်လေး
သား အပြစ်ပေးခံရတော့မယ်
သူခိုး
သား ဘာခိုးလို့လဲ
ဒီမှာ ရာဟင် အရင်ဆုံးပြောမှာက ခိုးတယ်ဆိုတာ လုံးဝမကောင်းဘူး
ပြီးတော့ မင်းကြီးက သားကိုအရမ်းချစ်တာ
သား သွားပြောပြလိုက်လေ
အင်းပါ မယ်မယ်လေးကိုပြော ဘာခိုးခဲ့တာလဲ
အရင်ဆုံး သားကို မဖမ်းပါဘူးလို့ ပေလွှာမှာ ချရေးပေးရမယ်
ချရေးဖို့ မလိုပါဘူး
မယ်မယ်လေး ကတိပေးတယ်
ဒီအမှတ်တရပေးတာလေး ယူထားလိုက် သိမ်းထား
ပြော သားဘာခိုးခဲ့လဲ
ဘူးတစ်ဘူးခိုးခဲ့တာပါ မယ်မယ်လေး
ဘူး ဘယ်လိုဘူးလဲ
အဲဒီနေ့က သား ကစားနေတာ မယ်မယ်လေး
မယ်တော် ဖမ်းနိုင်မလား ကြည့်ရမယ်
မင်းတို့ သွားလို့ရပြီ
ငါ စုံ မစုံ စစ်လိုက်ဦးမယ်
မဟာမန်ဂ
ရာဟင်ဟာလေ ကျွန်မကို တော်တော်ဒုက္ခပေးတယ်
သူ ဒီဘက်လာသေးလားဟင်
စစ်စရာလေးတွေရှိလို့ ရောက်နေတာ
အခုထိတော့ ရာဟင့်ကို မတွေ့မိဘူး
စိတ်ပူမနေပါနဲ့
ကလေးဆိုတော့ ဒီလိုပဲဆော့တတ်တယ်
အခု အဲဒီဘူးကို အရှင့်လက်ထဲမှာ တွေ့လိုက်လို့
မဟာမန်ဂရဲ့ဘူးကို သားယူထားလို့ သားကို အပြစ်မပေးပါဘူးနော်
သား အမှန်အတိုင်းပြောတာပါ အဲဒါနဲ့ ကစားချင်လို့ ယူလိုက်တာပါ
သားကိုကယ်ပါနော် မယ်မယ်လေး
တကယ်ပါပဲ
ဒါ အဆိပ်ဘူးပဲ
အမယ်ရ်ကဆက်သတဲ့ ကုံကုမံထဲမှာ
မဟာမန်ဂ အဆိပ်ရောထည့်လိုက်တာပဲပေါ့
မင်းကြီးရဲ့မမွေးရသေးတဲ့ ရင်သွေးလေးကို သူသတ်လိုက်တာ
ရာဟင် ဒီအကြောင်း ဘယ်သူ့ကိုမှ လျှောက်မပြောနဲ့နော်
ဟုတ်ကဲ့
အဲဒီဘူးလေးကို ကစားရင်းနဲ့ ကောက်လာပြီး
မယ်တော့်အခန်းထဲမှာ ဖွက်ထားရင်းနဲ့ မေ့သွားတာ
သား အမှန်တွေပြောနေတာပါ မယ်မယ်လေး
ကစားဖို့ဆိုပြီးပဲ ယူလာတာပါ
အခုတော့ ဘုရင်မင်းမြတ်လက်ထဲ ရောက်သွားပြီ
သားကို သူခိုးလို့ သူ မထင်ပါဘူးနော်
သားကို အပြစ်မပေးပါဘူးနော် ပေးမှာလား
ရာဟင် ဘာမှစိတ်မပူနဲ့ မယ်မယ်လေးကို ယုံ
သားကို ဘယ်သူမှ အပြစ်မပေးပါဘူး
ဒီအကြောင်းတွေ မေ့ထားလိုက်တော့
အပြင်မှာ သွားကစား ကျန်တာ မယ်မယ်လေးလက်ထဲသာ အပ်လိုက်တော့
ဟုတ်ပြီလား
မယ်မယ်လေးက အရမ်းသဘောကောင်းတာပဲ
ရာဟင်က အစ်မတော်နဲ့ ကောင်းကောင်း အဆင်ပြေနေပြီနော် ဂျိုဓာ
အစ်မတော်ကို စကားလာပြောနေတာ အကြာကြီးပဲ
မိုတီ
ဘာဖြစ်တာလဲ ဂျိုဓာ ဘာလို့ မျက်နှာမကောင်းရတာလဲ
ဘုရင်မင်းမြတ် အဲဒီဘူးကို ဘယ်ကနေရှာတွေ့လာလဲ ငါသိလိုက်ရပြီ
ဘယ်ကနေ ရလာတာလဲ
မိဖုရားဆယ်လီမာရဲ့ခန်းဆောင်ကပဲ
မိဖုရားဆယ်လီမာ ဒါဆို မိဖုရားဆယ်လီမာက..
မိဖုရားရခေယျရဲ့ ကုံကုမံထဲမှာ အဆိပ်ရောလိုက်တာလား
မဟုတ်ဘူး မိုတီ
သူ့ခန်းဆောင်ထဲကပဲ ဒီဘူးကို ရှာတွေ့လာတာ
အဆိပ်ရောတဲ့လူက သပ်သပ်တစ်ယောက်ပဲ
ကျွန်မ မဟာမန်ဂကို သံသယရှိနေတာ
သူ့အတွက် အမယ်ရ်ကပို့လိုက်တဲ့ ဝတ်ရုံကို အစ်မ မီးရှို့လိုက်ကတည်းက..
သူ အစ်မကို မကျေနပ်တော့တာ
သူပဲ အာဒမ်ခန်ကိုကယ် မာသုရာကိုပို့ပြီး
ကျွန်မကို အကွက်ဆင်ဖမ်းခဲ့တာ
ဒါကြောင့် အစ်မတော်လည်း ထိခိုက်ရတယ်
အခုတော့ အစ်မတော်လို့ အားလုံး ထင်ယောင်ထင်မှားဖြစ်အောင်လုပ်ပြီး
မင်းကြီးရင်သွေးလေးကို သူသတ်လိုက်တာ
သူက မိန်းမလား မကောင်းဆိုးဝါးလား
မင်းကြီးက သူ့မယ်တော်ထက်တောင်
ပိုချစ်ခဲ့တာကို သူက..
ဖြစ်ကြောင်းကုန်စင်ကို ဘုရင်မင်းမြတ်ဆီ ရာဟင့်ကို သွားပြောခိုင်းလိုက်ပါလား
ရာဟင်က ကလေးပဲရှိသေးတာ မိုတီ
သူ့နုနယ်တဲ့ နှလုံးသားလေးက..
ဒီဘူးဟာ လူသတ်သမားရဲ့ဘူးဆိုတာတောင် မသိရှာဘူး
မဟာမန်ဂလက်ချက်လို့လည်း မတွေးမိဘူး
သူ့ကို မင်းကြီး သူခိုးလို့မြင်မှာကိုပဲ တွေးကြောက်နေတာ
ဒါဆိုလည်း အစ်မတော်သွားပြီး အမှန်အတိုင်း ပြောပြလိုက်ပေါ့
မဖြစ်ဘူး မိုတီ ငါပြောလို့မဖြစ်ဘူး
ဘာလို့ မပြောရမှာလဲ
အစ်မတော်နဲ့ အစ်မတော်မိသားစုကို တော်တော်ဆိုးဆိုး အပြစ်တင်ခဲ့တာ
သူ့အကြောင်း မင်းကြီးဆီ ဘာလို့ သွားမပြောရမှာလဲ
အကြောင်းရင်းက အများကြီးရှိတယ်
အရင်ဆုံး ရာဟင်က ကလေးတစ်ယောက် သူ့အပြောနဲ့တင်..
မဟာမန်ဂကို စွပ်စွဲလို့မရဘူး
နောက် မဟာမန်ဂက အရမ်းကောက်ကျစ်သလို အရမ်းလည်းထက်တယ်
သူ ဘာသက်သေမှ မချန်ခဲ့ဘူး
ဒီဘူးလေးတစ်ခုတည်းနဲ့
သူ့ကို အပြစ်ရှိတယ်လို့ သွားပြောလို့မရဘူး
နောက်ဆုံးက မင်းကြီး..
သူက မဟာမန်ဂကို တစ်လောကလုံးမှာ အလေးစားဆုံးပဲ
သက်သေအတိအကျမရှိဘဲ ငါသွားပြောလိုက်ရင်..
ငါ ကလဲ့စားချေချင်လို့ပဲ ထင်မှာ
ဒါဆို ဘုရင်မင်းမြတ်ကို ဘယ်တော့မှ မပြောတော့ဘူးပေါ့
ပြောမှာပါ သက်သေအတိအကျရမှ ပြောမှာ
မဟာမန်ဂကိုလည်း ခွင့်မလွှတ်နိုင်ဘူး ငါ..
ငါ့မိသားစုနဲ့ အဆိုးဆုံးက ငါ့ခမည်းတော်ကို အပြစ်ဖို့ခဲ့တာ
ဘုရင်မင်းမြတ်ကိုလည်း မဆင်မခြင်ဆုံးဖြတ်ခဲ့လို့ ခွင့်မလွှတ်နိုင်ဘူး
ကျင်းတောင်မကျင်းပရသေးတဲ့ ငါ့ညီမတော်ရဲ့ လက်ထပ်ပွဲလည်း ပျက်ခဲ့ရတယ်
ဘုရင်မင်းမြတ်ကိုလည်း မကြောက်သလို
အပြစ်ပေးခံရမှာလည်း မကြောက်ပါဘူး
မဟာမန်ဂရဲ့လှည့်ကွက်တွေ
အလိမ်အညာတွေကို အားလုံးရှေ့မှာ ဖော်ထုတ်မှာပါ
ဒါပေမဲ့ သက်သေအပြည့်အစုံနဲ့ ချပြမယ်
ဒါမှ သူ လွတ်ဖို့လမ်းလည်း မရှိတော့သလို..
ဘုရင်မင်းမြတ်လည်း မဆင်မခြင်နဲ့ ဆုံးဖြတ်ချက်မချနိုင်မှာ